ചാർലി

2015 ൽ പുറത്തിങ്ങിയ മലയാള ചലച്ചിത്രമാണ് **ചാർലി**. മാർട്ടിൻ പ്രക്കാട്ട് സംവിധാനവും സഹ നിർമ്മാണവും  ചെയ്യുന്ന ഈ സിനിമയിൽ ദുൽഖർ സൽമാൻ,പാർവ്വതി മേനോൻ,അപർണ ഗോപിനാഥ്, എന്നിവർ പ്രധാന കഥാപാത്രങ്ങളായി അഭിനയിക്കുന്നു. ഫൈന്റിങ് സിനിമയുടെ ബാനറിൽ  ഷെബിൻ ബക്കർ, ജോജു ജോർജ്  എന്നിവർ നിർമ്മിക്കുന്ന ഈ സിനിമയിൽ സംഗീതം സംവിധാനം ചെയ്തത് ഗോപി സുന്ദറും വരികളെഴുതിയത് റഫീക്ക് അഹമ്മദും ആണ്. ജോമോൻ ടി ജോൺ ആണ് ഈ സിനിമയുടെ ഛായാഗ്രഹണം നിർവഹിച്ചത്. 2015 
ഡിസംബർ 24ന് ചാർലി പ്രദർശനത്തിനെത്തി. പ്രേക്ഷകരിൽ നിന്നും നിരൂപകരിൽ നിന്നും അനുകൂലമായ  പ്രതികരണമാണ് ഈ ചലച്ചിത്രത്തിനു ലഭിച്ചത്. 46ആമത് സംസ്ഥാന ചലച്ചിത്ര പുരസ്കാരങ്ങളിൽ മികച്ച നടൻ, മികച്ച നടി, മികച്ച സംവിധായകൻ, മികച്ച ഛായാഗ്രാഹകൻ എന്നിവയുൾപ്പടെ 8 അവാർഡുകൾ ചാർലി സ്വന്തമാക്കി. 
## കഥാതന്തു
തന്നിഷ്ടപ്രകാരം ജീവിക്കണമെന്നാഗ്രഹിക്കുന്ന പെൺകുട്ടിയാണ് ടെസ്സ (പാർവതി). വീട്ടുകാർ അവളെ കല്യാണം കഴിച്ച് അയക്കാൻ ശ്രമിക്കുമ്പോൾ അതിന് വകവെക്കാതെ അവൾ വീട് വിട്ടിറങ്ങുന്നു. അവളുടെ സുഹൃത്തിൻറെ സഹായത്തോടെ നഗരത്തിൽ ഒരു മുറി വാടകക്കെടുക്കുന്നു. ആ മുറി നേരത്തെ ചാർളി (ദുൽഖർ സൽമാൻ) ഉപയോഗിച്ചതായിരുന്നു. നാടകീയമായി ഊരുചുറ്റുന്നയാളാണയാൾ. തുടക്കത്തിൽ ആ റൂം ടെസ്സക്ക് ഇഷ്ടമായില്ലെങ്കിൽ ആ മുറി വൃത്തിയാക്കുന്നതിനിടെ ചാർളിയുടെ ഒരു ചിത്രം അവിടെ നിന്ന് ലഭിക്കുന്നു. അതവളുടെ ഉത്കണ്ഠ വർദ്ദിപ്പിക്കുന്നു. ന്യൂ ഇയറിൻറെ രാത്രിയിൽ ചാർളിയുടെ മുറിയിൽ മോഷ്ടാവ് കയറിയതുമായ വരകളും ആ ചിത്രത്തിലുണ്ട്.പിന്നീട് ആ കള്ളനെ പിന്തുടർന്ന ചാർളി ഒരു വീട്ടിൽ മോഷ്ടിക്കാൻ കയറുന്നു. അതിനിടെ ആ വീട്ടിൽ ആത്മഹത്യ ചെയ്യുന്ന സ്ത്രീയെയാണ് ഓടിളക്കി കിടക്കാൻ നോക്കുമ്പോൾ അവർ കാണുന്നത്.
പിന്നീട് ചാർളിയെ അന്വേഷിച്ചുള്ള യാത്രകളാണ് ടെസ്സ നടത്തുന്നത്. ഒടുവിൽ തൃശ്ശൂർ പൂരത്തിന്റെ പശ്ചാത്തലത്തിൽ ചാർളിയെ ടെസ്സ കാണുന്നതോടെയാണ് സിനിമ അവസാനിക്കുന്നത്.

## കഥാപാത്രങ്ങൾ

*ദുൽഖർ സൽമാൻ-ചാർലി
*പാർവ്വതി ടി.കെ. - ടെസ്സ 
*അപർണ ഗോപിനാഥ് - കനി
*ചെമ്പൻ വിനോദ് ജോസ്‌- മത്തായി
*നെടുമുടി വേണു - കുഞ്ഞപ്പൻ
*കൽപ്പന - മറിയ
*ടൊവിനോ തോമസ്
*രമേഷ് പിഷാരടി (അതിഥി വേഷം)
*ജോയ് മാത്യു (അതിഥി വേഷം)
*നീരജ് മാധവ്
*ജേക്കബ് ഗ്രിഗറി
*സുനിൽ സുഖദ
*സീത
*രഞ്ജി പണിക്കർ (അതിഥി വേഷം)
*പി. ബാലചന്ദ്രൻ - ഉസ്മാൻ ഇക്ക
*സൗബിൻ സാഹിർ -സുനിക്കുട്ടൻ
*സുർജിത്ത് ഗോപിനാഥ് - ആട് അബൂട്ടി 
*റോബിൻ വിൽസൻ
*നാസ്സർ (അതിഥി വേഷം)

## നിർമ്മാണം
2015 മെയ് മാസം 25-ന് ഇടുക്കിയിൽ വച്ച് ചാർലിയുടെ ചിത്രീകരണം ആരംഭിച്ചു. ഈ സിനിമയിലെ നായകന്റെ രൂപം ഒരു പുതിയ പരീക്ഷണം ആണെന്നാണ് സംവിധായകൻ അഭിപ്രായപ്പെട്ടത്. കൊച്ചി, മൂന്നാർ, ഗുജറാത്ത് എന്നിവിടങ്ങളിൽ വച്ച് ചിത്രീകരിച്ച ചാർലി 2015 സെപ്റ്റംബറിൽ പൂർത്തിയായി. 2015 ജൂൺ 15-ന് സിനിമയുടെ ആദ്യ പോസ്റ്റർ പുറത്തിറങ്ങി.

### സംഗീതം

റഫീക്ക് അഹമ്മദ് എഴുതിയ ആറു പാട്ടുകൾക്ക് ഗോപി സുന്ദറാണ് ഈണം നൽകിയത്. 2015 ഡിസംബർ 7-ന് പാട്ടുകൾ റിലീസ് ചെയ്തു. 

## റീമേക്ക്
2017-ൽ ഈ ചിത്രം മറാത്തിയിൽ *ദേവ* എന്ന പേരിലും 2021-ൽ തമിഴിൽ *മാര* എന്ന പേരിലും റീമേക്ക് ചെയ്തു.

## സ്പിൻ-ഓഫ്
ജിത്തു കെ ജയൻ സംവിധാനം ചെയ്ത് **കള്ളൻ ഡിസൂസ** എന്ന പേരിൽ ഒരു സ്പിൻ-ഓഫ് ജനുവരി 21, 2022 ന് പുറത്തിറങ്ങി. സൗബിൻ ഷാഹിർ കള്ളൻ ഡിസൂസയായി വീണ്ടും അഭിനയിക്കുന്നു.

## പുരസ്കാരങ്ങൾ
;കേരളസംസ്ഥാന ചലച്ചിത്രപുരസ്കാരം
* മികച്ച സംവിധായകൻ - മാർട്ടിൻ പ്രക്കാട്ട്
* മികച്ച നടൻ -  ദുൽഖർ സൽമാൻ 
* മികച്ച നടി - പാർവതി
* മികച്ച തിരക്കഥ - ഉണ്ണി.ആർ,മാർട്ടിൻ പ്രക്കാട്ട്
* മികച്ച ഛായാഗ്രഹണം - ജോമോൻ.ടി.ജോൺ
*  മികച്ച കലാസംവിധാനം  - ജയശ്രീ ലക്ഷ്മി നാരായൺ
* മികച്ച ശബ്ദമിശ്രണം  - എം.ആർ.രാജകൃഷ്ണൻ
* മികച്ച ലാബ് - പ്രസാദ്കളർ ലാബ്, മുംബൈ

;ഏഷ്യാവിഷൻ അവാർഡ്സ്
* മികച്ച നടി -പാർവതി
* മികച്ച ഛായാഗ്രഹണം- ജോമോൻ.ടി.ജോൺ

;ഏഷ്യാനെറ്റ് ഫിലിം അവാർഡ്സ്
*  മികച്ച നടി -പാർവതി
* മികച്ച സഹനടി- കൽപ്പന (മരണാനന്തര ബഹുമതി)
* മികച്ച ഛായാഗ്രഹണം- ജോമോൻ.ടി.ജോൺ

;വനിത ഫിലിം അവാർഡ്സ്
* മികച്ച നടി -പാർവതി
* മികച്ച സഹനടൻ - ചെമ്പൻ വിനോദ് ജോസ്‌
* മികച്ച ഛായാഗ്രഹണം- ജോമോൻ.ടി.ജോൺ

## അവലംബം

## പുറത്തേക്കുള്ള കണ്ണികൾ
*  
* 
വർഗ്ഗം:2015-ൽ പുറത്തിറങ്ങിയ മലയാളചലച്ചിത്രങ്ങൾ
വർഗ്ഗം:ദുൽഖർ സൽമാൻ അഭിനയിച്ച ചലച്ചിത്രങ്ങൾ
വർഗ്ഗം:സൗബിൻ സാഹിർ അഭിനയിച്ച ചലച്ചിത്രങ്ങൾ
വർഗ്ഗം:ടൊവിനോ തോമസ് അഭിനയിച്ച ചലച്ചിത്രങ്ങൾ